Short n' Sweet Tour

Short n' Sweet Tour הוא סיבוב ההופעות החמישי והראשון באולמות גדולים של הזמרת והשחקנית האמריקאית סברינה קרפנטר. סיבוב ההופעות התחיל ב-23 בספטמבר 2024 בקולומבוס, אוהיו, ארצות הברית, הסתיים ב-23 בנובמבר 2025 בלוס אנג'לס, קליפורניה, ארצות הברית וכלל 72 הופעות.

סיבוב ההופעות נועד לקדם את אלבום האולפן השישי של קרפנטר, Short n' Sweet, שיצא לאור ב-23 באוגוסט 2024. סיבוב ההופעות מציג את השירים מהאלבום, לצד להיטים קודמים, ומדגיש את התפתחותה האמנותית של קרפנטר. ההופעות כוללות עיצוב במה מרשים, תלבושות ייחודיות וביצועים חיים המשלבים כוריאוגרפיה ואינטראקציה עם הקהל. הסיבוב זכה לביקורות חיוביות על האנרגיה והמקצועיות של קרפנטר. 

סיבוב הופעות המשיך בסוף 2025 להופעות נוספות בארצות הברית כדי לקדם את אלבום האולפן השביעי של קרפנטר, Man's Best Friend, שיצא לאור ב-29 באוגוסט 2025.

 רקע ויצירה 
קרפנטר התפרסמה לראשונה בתפקידה בסדרת הטלוויזיה של ערוץ דיסני "העולם של ריילי" (2014–2017). לאחר מכן, חתמה על חוזה עם חברת התקליטים הוליווד רקורדס והוציאה מספר אלבומים, ביניהם Eyes Wide Open (2015), Evolution (2016), "Singular: Act I" (2018) ו-"Singular: Act II" (2019). בשנת 2021 עברה לחברת איילנד רקורדס והוציאה את האלבום Emails I Can't Send (2022), שהציג סגנון בוגר ואישי יותר. האלבום Short n' Sweet, ממשיך את ההתפתחות המוזיקלית שלה ומשלב אלמנטים של פופ, R&B ודאנס. השיר "Please Please Please" מתוך האלבום הגיע למקום הראשון במצעד הבילבורד הוט 100, והשיר "Espresso" הגיע למקום השלישי, הישג שהפך את לקרפנטר לזמרת הראשונה עם שני שירים בעשירייה הפותחת בו-זמנית, מבלי שהיו לה להיטים קודמים במצעד זה. חצי מהאלבום הופק על ידי ג'ק אנטונוף, עם שיתוף פעולה נוסף עם ג'וליאן בונטה.

מכירת הכרטיסים הכללית לסיבוב ההופעות החלה ב-26 ביולי 2024, כשקדמו לכך מכירות מוקדמות ב-23 וב-24 ביולי עבור לקוחות Priority וכאלו שהזמינו את האלבום מראש. מכירת הכרטיסים מתבצעת דרך אתרים כמו טיקטמאסטר. המחירים נעים בין 58 אירו לכרטיסים הזולים ביותר, אך בעקבות ביקוש גבוה חלק מהכרטיסים נמכרים גם ב-200 אירו ומעלה. התעוררה ביקורת ברשתות החברתיות על מחירי הכרטיסים הגבוהים, במיוחד לאחר שמכירות מוקדמות כללו כרטיסים שהגיעו למחירים גבוהים מאוד, מה שגרם לאכזבה בקרב חלק מהמעריצים. קיימות חבילות VIP הזמינות עבור הופעות בבירמינגהם, לונדון ומנצ'סטר הכוללות כניסה נפרדת, מושבים פרימיום, גישה לטרקלין פרטי, שירותים פרטיים וחדרי שמירת חפצים.

 מהלך המופע 
ממוזער|230x230px|קרפנטר חושפת את התלבושת הראשונה שלה בהופעה בלונדון
סיבוב ההופעות מתאפיין בהפקה מרשימה הכוללת עיצוב במה, תלבושות, וידאו ומולטימדיה, עם מעורבות של אנשי מקצוע מובילים בתחומם. ההופעה עוצבה כ"בית משחקים" של קרפנטר בהשראת תוכניות טלוויזיה משנות ה-70, עם דגש על פנטזיה, פלרטטנות ורטרו. הבמה כוללת רהיטים בצורת לב, אזורי ישיבה, מראות ואסלה מעוצבים בצורת לב, גרם מדרגות כפול, אח בסגנון אמצע המאה ה-20 ומיטה עגולה. פלטפורמה בצורת לב אפשרה לקרפנטר להתרומם מעל הקהל בזמן ביצוע השיר "Juno". העיצוב כלל אביזרי מצלמות טלוויזיה בסגנון וינטג', כדי לתת תחושת שידור טלוויזיוני בשם "Short n' Sweet TV". התלבושות עוצבו על ידי הסטייליסט ג'ארד אלנר כדי לשקף את האישיות הנשית והפלרטטנית של קרפנטר, תוך שימוש בבגדים נועזים וחשופים. התלבושות כוללות עיצובים מותאמים אישית של ויקטוריה'ס סיקרט, Patou, ו-Ludovic de Saint Sernin. המופע מחולק לשלושה חלקים, כשבכל חלק קרפנטר לבושה בתלבושת אחרת, כשכולן מדגישות נשיות משוחררת, עם שילוב של תחרה, קריסטלים, ואלמנטים של רטרו. כל תלבושת מותאמת במיוחד כדי לתמוך במופע, בהתאם לכל אחד מהחלקים:
 חלק ראשון: The Short n' Sweet Show – קרפנטר לובשת סדרת בגד גוף עם מחוך מונוכרומי בעיצוב של ויקטוריה'ס סיקרט, בצבעים כמו צהוב, ורוד, תכלת ואדום עז. כל בגד גוף מלווה בחגורות ביריות מותאמות וגרביונים מותאמים בעיצוב מותאם מאת Phantasy, עם ביטויים שובבים בהשראת שיריה של קרפנטר. הקורסטים כוללים נשיקות משובצות באבני חן באזור המותן. קרפנטר שילבה ביטויים פרובוקטיביים בשיר "Bed Chem", שכללו סצנה שבה גבר מצוות ההפקה נכנס עם מצלמת וידאו והאורות כבים בהדרגה כשהיא מסירה את בגדיה מאחורי וילון שקוף.
 חלק שני: Sabrina After Dark – בגד גוף ארוך עם תחרה שחורה מאת Patou, עם כפפות תחרה שמגיעות עד לאמה ונעלי מרי ג'יין עם קריסטלים. קרפנטר משנה את צבע הסרט שמצורף לשרשרת הבגד וגם מוסיפה נוצות צבעוניות בהתאם לשירים באקט זה. בחלק זה קרפנטר מתחילה את הופעתה עם השיר "Feather". במהלך השיר "Opposite", קרפנטר מבצעת את השיר מול מראה בצורת לב ששימשה גם כמצלמה. במהלך חלק זה קרפנטר כללה קטע הומוריסטי בו היא "עוצרת" אורחים על כך שהם "לוהטים מדי", תוך חלוקת אזיקים ורודים לחלק מהאורחים. בין העצורים היו גם כמה סלבריטאים, בהם מילי בובי בראון, מרסלו הרננדז (בתפקיד דומינגו מ-SNL), וג'ק אנטונוף ומרגרט קוואלי.
 חלק שלישי: Don't Touch That Dial!: בחלק זה קרפנטר לובשת סט של חולצה וחצאית מותאמים אישית בעיצוב Ludovic de Saint Sernin, עם קריסטלים של סברובסקי. התלבושת מגיעה בגוונים של ורוד, שחור, כחול ואדום, כשקווי העיצוב הלבנים נשארים עקביים. היא לובשת מגפיים מוגבהות עם קריסטלים וחתכים בצורת לב מהמותג Naked Wolfe, המשלימות את המראה הנוצץ. בחלק זה קרפנטר מתחילה את הופעתה עם השיר "Dumb & Poetic".

הכוריאוגרפית של המופע היא ז'סמין באדי שעבדה בעבר עם זמרות כמו טייט מקריי, ריהאנה וביונסה.

 הופעות 
הסיבוב כולל הופעות בארצות הברית, קנדה, בריטניה ואירופה. לג ההופעות באמריקה הצפונית מתחיל ב-23 בספטמבר 2024 בקולומבוס, אוהיו ומסתיים ב-15 בנובמבר 2024 בלוס אנג'לס, ארצות הברית. לג ההופעות בבריטניה ואירופה מתחיל ב-3 במרץ 2025 בדבלין, אירלנד ומסתיים ב-23 במרץ 2025 באמסטרדם, הולנד. ב-25 בספטמבר, הוכרזו הופעות נוספות בעקבות ביקוש גבוה.

ב-27 בפברואר 2025 הוכרזו 12 הופעות נוספות בארצות הברית. ביום שלאחר מכן הוכרזו 5 הופעות נוספות בלוס אנג'לס ובניו יורק.

אמארי, גריף ודקלן מקנה מלווים אותה בהופעות בצפון אמריקה כמופע חימום, ואילו רייצ'ל צ'ינורירי בהופעות בבריטניה ובאירופה.
תאריךעירמדינהאולם2024 – צפון אמריקה23 בספטמברקולומבוס, אוהיוניישנווייד ארנה25 בספטמברטורונטו, אונטריוסקושה-בנק ארנה26 בספטמברדטרויט, מישיגןליטל סיזרס ארנה29 בספטמברניו יורק, ניו יורקמדיסון סקוור גארדן2 באוקטוברהרטפורד, קונטיקטXL סנטר3 באוקטוברבוסטון, מסצ'וסטסTD גארדן5 באוקטוברבולטימור, מרילנדCFG בנק ארנה8 באוקטוברפילדלפיה, פנסילבניהולס פארגו סנטר11 באוקטוברמונטריאול, קוויבקסנטר בל13 באוקטוברשיקגו, אילינוייונייטד סנטר14 באוקטוברמיניאפוליס, מינסוטהטארגט סנטר16 באוקטוברנאשוויל, טנסיברידג'סטון ארנה17 באוקטוברסנט לואיס, מיזוריצ'איפץ' ארנה19 באוקטוברראלי, קרוליינה הצפוניתPNC ארנה20 באוקטוברשארלוטסוויל, וירג'יניהג'ון פול ג'ונס ארנה22 באוקטובראטלנטה, ג'ורג'יהסטייט פארם ארנה24 באוקטובראורלנדו, פלורידהקיה סנטר25 באוקטוברטמפה, פלורידהאמלי ארנה28 באוקטובראוסטין, טקססמודי סנטר30 באוקטוברדאלאס, טקססאמריקן איירליינס סנטר1 בנובמברדנוור, קולורדובול ארנה2 בנובמברסולט לייק סיטי, יוטהדלתא סנטר4 בנובמברונקובר, קולומביה הבריטיתפסיפיק קולסאום6 בנובמברסיאטל, וושינגטוןקליימט פלדג' ארנה7 בנובמברפורטלנד, אורגוןמודה סנטר9 בנובמברסן פרנסיסקו, קליפורניהצ'ייס סנטר10 בנובמברסן דייגו, קליפורניהפצ'נגה ארנה13 בנובמברפיניקס, אריזונהפוטפרינט סנטר15 בנובמברלוס אנג'לס, קליפורניהקריפטו. קום ארנה2025 – אירופה3 במרץדבלין3ארנה4 במרץ6 במרץברמינגהאםיוטיליטה ארנה8 במרץלונדוןO2 ארנה9 במרץ11 במרץגלאזגוOVO היידרו13 במרץמנצ'סטרקו-אופ לייב14 במרץ16 במרץפריזאקור ארנה19 במרץברליןאובר ארנה22 במרץבריסלING ארנה23 במרץאמסטרדםזיגו דום26 במרץמילאנופורום די מילאנו27 במרץציריךהולנשטאדיון30 במרץאוסלויוניטי ארנה31 במרץקופנהגןרויאל ארנה1 באפריל3 באפרילסטוקהולםאביצ'י ארנה4 באפריל5 ביולילונדוןהייד פארק6 ביולי2025 – צפון אמריקה23 באוקטוברפיטסבורג, פנסילבניהפי.פי.ג'י פיינטס ארנה24 באוקטובר26 באוקטוברניו יורק, ניו יורקמדיסון סקוור גארדן28 באוקטובר29 באוקטובר31 באוקטובר1 בנובמבר4 בנובמברנאשוויל, טנסיברידג'סטון ארנה5 בנובמבר10 בנובמברטורונטו, אונטריוסקושה-בנק ארנה11 בנובמבר16 בנובמברלוס אנג'לס, קליפורניהקריפטו.קום ארנה17 בנובמבר19 בנובמבר20 בנובמבר22 בנובמבר23 בנובמבר

 רשימת שירים 
קרפנטר מבצעת 21 שירים במופע, שנמשך כשעה וחצי. בסיבוב זה, קרפנטר בחרה שלא לכלול שירים מארבעת האלבומים הראשונים שלה, כמו "Eyes Wide Open" ו-"Evolution", משום שהיא חשה שהשתנתה מאז ושהיא נפרדה מהחומרים המוקדמים שלה. רשימת השירים הקבועה בהופעה היא:

 שירים חדשים או גרסאות מיוחדות 
 בערב מיוחד לכבוד ליל כל הקדושים (30 באוקטובר), היא ביצעה את "Hopelessly Devoted to You" מאת אוליביה ניוטון-ג'ון בזמן שהייתה מחופשת לסנדי מהסרט "גריז".
 במהלך ההופעה בלוס אנג'לס ב-15 בנובמבר 2024, הצטרפה אל קרפנטר הזמרת כריסטינה אגילרה להופעת אורח מפתיעה. השתיים ביצעו יחד שני להיטים קלאסיים של אגילרה: "Ain't No Other Man" ו-"What a Girl Wants". אגילרה הופיעה על הבמה לאחר שקרפנטר שיחקה "סובב את הבקבוק" עם רקדניה והכריזה על אגילרה כ"זוכה".

 קבלת הקהל וביקורות 
בביקורת שפורסמה בעיתון ה"שיקגו טריביון", המבקר ציין שההופעה של קרפנטר משקפת אמנית שנמצאת בתהליך מציאת זהותה האמנותית ומדגיש את השאלה אם תוכל להתגבר על "כאבי הגדילה" ולהתייצב כאמנית מובילה ומובחנת.

 הצלחה מסחרית 
כל 33 ההופעות שלה בארצות הברית נמכרו מראש, כולל הופעות באצטדיונים מרכזיים כמו מדיסון סקוור גארדן בניו יורק וקריפטו. קום ארנה בלוס אנג'לס.

 סיקור בתקשורת 
בחודש הראשון של סיבוב ההופעות, קרפנטר רשמה 35,814 מצביעים חדשים לקראת הבחירות לנשיאות ארצות הברית 2024 במסגרת שיתוף פעולה עם HeadCount, ארגון הפועל לעידוד רישום מצביעים צעירים. שיתוף הפעולה עם קרפנטר כלל פעילויות קידום באולמות ההופעות, תצוגות ווידאו והגרלות. קרפנטר הצליחה לעודד 263,087 אנשים נוספים לבדוק את סטטוס הרישום שלהם ולהתעדכן במיקומי הקלפיות. בנוסף, נערכה תחרות שבה זכו מעריצים בכרטיסים להופעות על ידי בדיקת סטטוס הרישום שלהם. הזוכים טסו להופעה בסן פרנסיסקו ב-9 בנובמבר, כולל כל ההוצאות. הארגון הכריז כי קרפנטר רשמה את כמות המצביעים הגבוהה ביותר מבין האמנים שעובדים עם הארגון ב-2024. במופע שהתקיים בסיאטל, יום לאחר הבחירות לנשיאות בהן סגן הנשיאה קמלה האריס הפסידה לנשיא לשעבר דונלד טראמפ, קרפנטר ניסתה להרגיע את הקהל ואמרה: "אני מקווה שנוכל להיות רגע של שלווה עבורכם, רגע של ביטחון."

 ביאורים 

 הערות שוליים 

קטגוריה:סיבובי הופעות מ-2024
קטגוריה:סיבובי הופעות מ-2025
קטגוריה:סיבובי הופעות של סברינה קרפנטר
קטגוריה:סיבובי הופעות באירופה
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בגרמניה
קטגוריה:סיבובי הופעות בהולנד
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה